कक्राझार जिल्लानि 8 नं दतमा बि टि सि बियाबनि सिङाव थानाय सेरफांगुरि हाब्रुबारिआव दतमा ब्लक आफाद इउ पि पि एलनि बानजायनायाव जटिन्द्र ब्रह्मनि जानानै बिसाइख’थि फोसावदिंनाय मेलआव बाहागो लानानै बे बाथ्राखौ बुंथियो। दतमा ब्लक इउ पि पि एल दोलोनि बानजायनायाव खुंफुंनाय बिसाइख’थि फोसावदिंनाय मेलआव गुबुन-गुबुन आफाद गौथुमफोरनि दैदेनगिरिफोर, सानसुमै मेलेमजिबि आरो सा 500 निबो गोबांसिन हेफाजाबगिरिफोरा इउ पि पि एल दोलोआव आखाइ हमफैयो । बे हाबाफारियावनो बर’ सावथुन मुलुगनि फेस्ला फावखुंगुर फैला बरगयारी, लाइमोन इउ पि पि एल दोलोनि आफादगिरि समनाथ नार्जारीजों लोगोसे दतमा ब्लक आफादनि इउ पि पि एल दोलोनि गुबुन- गुबुन बिबाननि बिबानगिरिफोरा बाहागो लायो आरो ओनसोलनि गोबां राइजो-राजाफोरा बाहागो लानानै हाबाफारिखौ जाफुंसार होयो।